Шэт МэчрэIил КъБР-м мэкъумэш хозяйствэмкIэ и министрым и къалэнхэр егъэзащIэ
КъБР-м и Iэтащхьэ Къанокъуэ Арсен Iэ зыщIидза Указым ипкъ иткIэ, Къэбэрдей-Балъкъэр Республикэм мэкъумэш хозяйствэмкIэ и министрым и къалэнхэр игъэзэщIэну и пщэ иралъхьащ Шэт МэчрэIил Нухьмэн и къуэм. Ар Дзэлыкъуэ районым щыщ Псынэдахэ къуажэм 1961 гъэм шыщхьэуIум и 14-м къыщалъхуащ. 1985 гъэм Къэбэрдей-Балъкъэр агромелиоративнэ институтыр «агроном» IэщIагъэмкIэ къиухащ. Мэкъумэш щIэныгъэхэм я кандидатщ, Къэбэрдей-Балъкъэр Республикэм и мэкъумэш хозяйствэм щIыхь зиIэ и лэжьакIуэщ.
Унагъуэщ, бынищ иIэщ.
Зыпэрыта IэнатIэхэр:
1978 гъэм и бадзэуэгъуэм — 1980 гъэм и бадзэуэгъуэм Лениным и цIэр зезыхьэ колхозым и жыг хадэм и лэжьакIуэщ;
1985 гъэм и фокIадэм — 1987 гъэм и мэкъуауэгъуэм Дзэлыкъуэ къуажэ поселкэм дэт СПТУ №8-м и егъэджакIуэщ;
1987 гъэм и мэкъуауэгъуэм — 1988 гъэм и мазаем Совет армэм къулыкъу щищIащ;
1988 гъэм и мазаем — 1997 гъэм и мазаем «Псынэдахэ» колхозым и агрономщ;
1997 гъэм и мэлыжьыхьым — 2006 гъэм и накъыгъэм пхъэщхьэмыщхьэ, хадэхэкI зезыхьэ бригадэм и агрономщ;
2006 гъэм и накъыгъэм — 2008 гъэм и гъатхэпэм «Псынэдахэ» цIыхубэ предприятэ акционер зэгухьэныгъэ зэхуэщIам и генеральнэ директорщ;
2008 гъэм и гъатхэпэм — 2013 гъэм и щэкIуэгъуэм Дзэлыкъуэ муниципальнэ районым щIыпIэ унафэр зегъэкIуэнымкIэ и советым и тхьэмадэщ, Дзэлыкъуэ муниципальнэ районым и щIыналъэ администрацэм и Iэтащхьэщ.
КъБР-м и Iэтащхьэмрэ Правительствэмрэ я пресс-IуэхущIапIэ.
